**ΑΝΑΚΟΙΝΩΣΗ ΓΙΑ ΤΗΝ ΕΠΙΚΑΙΡΟΠΟΙΗΣΗ ΤΩΝ ΣΤΟΙΧΕΩΝ ΤΩΝ ΠΡΩΤΟΕΤΩΝ ΦΟΙΤΗΤΩΝ ΑΚΑΔΗΜΑΪΚΟΥ ΕΤΟΥΣ 2019/2020**

Η εγγραφή των επιτυχόντων των Πανελλαδικών Εξετάσεων έτους 2019 στις Σχολές και τα Τμήματα της Τριτοβάθμιας Εκπαίδευσης πραγματοποιείται ηλεκτρονικά το διάστημα από Τετάρτη 18 Σεπτεμβρίου 2019 έως και Παρασκευή 27 Σεπτεμβρίου 2019 στην ιστοσελίδα https://eregister.it.minedu.gov.gr

Οι ανωτέρω πρωτοετείς φοιτητές καλούνται να προσκομίσουν στην Γραμματεία του Τμήματος Εργοθεραπείας, προκειμένου να γίνει η ταυτοπροσωπία τους, από την Δευτέρα 30 Σεπτεμβρίου έως και την Παρασκευή 4 Οκτωβρίου 2019, τα εξής δικαιολογητικά:

1. Εκτυπωμένη αίτηση εγγραφής στην ηλεκτρονική εφαρμογή του Υπουργείου Παιδείας

2. Φωτοαντίγραφο Αστυνομικής Ταυτότητας ή διαβατηρίου

3. Μία (1) φωτογραφία τύπου αστυνομικής ταυτότητας

4. Πιστοποιητικό γεννήσεως (μόνο για τους άρρενες φοιτητές)

Σε περίπτωση φοίτησης σε άλλο Τμήμα η διαγραφή θα πραγματοποιηθεί Υπηρεσιακά με βάση τη δήλωση του φοιτητή κατά την ηλεκτρονική αίτηση εγγραφής του στην ιστοσελίδα του Υπουργείου Παιδείας, Έρευνας και Θρησκευμάτων.

Όλες οι ανωτέρω διαδικασίες εγγραφής ολοκληρώνονται είτε από τους ίδιους τους επιτυχόντες είτε από νομίμως εξουσιοδοτημένο από αυτούς πρόσωπο.

Εναλλακτικά με την αυτοπρόσωπη παρουσία στη Γραμματεία του Τμήματος, τα παραπάνω δικαιολογητικά μπορούν να σταλούν και ταχυδρομικώς, στη διεύθυνση της Γραμματείας (Πανεπιστήμιο Δυτικής Αττικής Τμήμα Εργοθεραπείας, Πανεπιστημιούπολη 1, Αγ. Σπυρίδωνος, ΤΚ. 12243, Αιγάλεω Αττικής) με σφραγίδα ταχυδρομείου έως και 4/10/2019.

Στην περίπτωση αυτή, θα πρέπει: • Η εκτυπωμένη αίτηση εγγραφής να είναι επικυρωμένη με το γνήσιο της υπογραφής

Η χορήγηση των κωδικών πρόσβασης στις ηλεκτρονικές υπηρεσίες του Τμήματος, καθώς και των βεβαιώσεων σπουδών θα γίνει μετά την αντιπαραβολή των δικαιολογητικών για την ολοκλήρωση της εγγραφής και σε χρόνο που θα ορίσει το Ίδρυμα.

Η ημερομηνία έναρξης μαθημάτων και το πρόγραμμα σπουδών θα γνωστοποιηθεί σε επόμενες ανακοινώσεις.